Fosal d'a Cartuixa

O fosal d'a Cartuixa ye un fosal d'a ciudat aragonesa de Zaragoza situau a bels 4 km d'a Cartuixa Baixa.

O fosal d'a Cartuixa ye o mas antigo en activo de Zaragoza (1791), ya que o fosal de Torrero s'inauguró mas de cuaranta anyos dimpués. Actualment o fosal d'a Cartuixa ye propiedat d'a Deputación Provincial de Zaragoza. Fosal d'a Cartuixa. Concello de Zaragoza Os suyos pabillons de dentrada y a suya capiella tienen intrés artistico. Ye catalogau d'Intrés Arquitectonico (B).

 Historia 
En zaguerías d'o sieglo XVIII, en Zaragoza, como en a mayoría d'as ciudades d'a epoca, os cadavres yeran enterrecaus en l'interior d'as iglesias, en os fosals que as parroquias teneban en l'exterior d'ellas y en os conventos y monesterios.

O Reyal y Cheneral Hespital de Nuestra Sinyora de Gracia poseyeba un fosal a on s'enfosaba a toz aquels malautos que moriban en o hespital y que no teneban sepultura propia u se desconoixeba a suya identidat. Debiu a la precaria hichiene que ixo causaba, en 1789 se fa platera en Zaragoza a manca d'espacios y administración d'as inhumacions. Finalment en 1790 se fa a obra d'un nuevo espacio pa o hespital baixo las directrices d'o Marqués d'Ayerbe, que s'engueraría en 1791.

En 1804 se promulgó una circular que prohibió soterrar en as ilesias y obligó a construyir fosals en os extramuros difuera d'as localidaz.
Iste fosal d'o Hespital de Nuestra Sinyora de Gracia ye o que se convirtió dende l'anyo 1814 en o fosal provisional de Zaragoza. Ista provisionalidat duró dica o mes de setiembre de l'anyo 1823.

 Cómo arribar-ie 
O fosal d'a Cartuixa ye muito mas amanau a o nuclio de Zaragoza que a o d'a Cartuixa Baixa. Ye situau en a carretera de Castellón N-232 debant d'o poligono Sant Carlos. Se i puet arribar con a linia 25 d'autobus urbán.

 Personas ilustres enterrecadas en o fosal d'a Cartuixa 
I hai bels personaches ilustres enterrecaus en iste fosal: El cementerio de La Cartuja: el primero de Zaragoza pero el más desconocido. Iván Trigo. El Periódico de Aragón, 21 d'octubre de 2022
 Genaro Casas y Sesé (1820 - 1886), medico, academico y politico, deputau provincial por Zaragoza. 
 Félix Cerrada Martín (1857 - 1928), medico y politico, vicerrector d'a Universidat de Zaragoza, alcalde de Zaragoza y president d'a Deputación Provincial de Zaragoza.
 Antonio Lasierra Purroy (1871 - 1937), incheniero, financiero y politico, president d'a Deputación Provincial de Zaragoza.
 Emerenciano García Sánchez (1870 - 1947), banquero y politico, president d'a Deputación Provincial de Zaragoza.
 Francisco Caballero Ibáñez (1896 - 1954), incheniero y politico, alcalde de Zaragoza y president d'a Deputación Provincial de Zaragoza.

 Referencias 

 Vinclos externos 
  Cementerio de La Cartuja. Concello de Zaragoza.
  El Cementerio de La Cartuja, el "otro" camposanto de Zaragoza que pocos conocen. Zaragozala, 1 de noviembre de 2024.
  El cementerio desconocido de Zaragoza. Escapadas cortas, 10 de chinero de 2017.

Cartuixa
Cartuixa
Cartuixa
Categoría:Molimentos de Zaragoza